روضہ بل

روضہ بل سری نگر کشمیر میں واقع ایک مزار کا نام ہے۔ مقامی لوگوں کے مطابق یہاں مقامی صوفی مصنف یوضا آصف اور ایک مسلم میر سید نصیر الدین مدفن ہیں۔ 1899ء میں احمدیہ کے بانی مرزا غلام احمد کے اس دعوے سے کہ یہ عیسی مسیح کا مزار ہے، خاصا معروف ہوا۔ احمدیہ جماعت ابھی تک اپنے اس دعوے پر قائم ہے، اگرچہ سنی و شیعہ مسلمان اس سے اتفاق نہیں کرتے۔ اُن کے مطابق یہ عقیدہ رکھنا کہ عیسی زمین میں کہیں مدفن ہیں توہین اسلام کے زمرے میں آتا ہے۔ عمارت عمارت ایک مسلم قبرستان کے سامنے ہے۔ مزار کی عمارت کا زیریں حصہ مستطیل ہے اقر ایک چبوترے پر قائم ہے جو سامنے سے اور داخلی حصے سے باڑ سے گھڑا ہوا ہے۔ عمارت کے اندر یوضا آصف کا مزار ہے۔ عمارت میں ایک شیعہ صوفی میر سید نصیر الدین بھی مدفون ہیں، جو شیعہ کے آٹھویں امام علی رضا، جن کا اپنا مزار ایران کے شہر مشہد میں ہے، کی نسل سے ہیں۔ سنی مسلمانوں کے مطابق دونوں نیک انسان تھے۔ پہلے مقامی لوگ اس مزار کی دیکھ بھال کرتے تھے مگر اب سنی مسلمانوں کی ایک جماعت یہ کام کرتی ہے۔ تاریخ بدھ مت اور ہندومت دور اس مزار کا کشمیر کے بودھ عہد میں کوئی ریکارڈ نہیں ملتا اور نہ سلطنت کشمیر کے دوران میں جب کئی بدھ معبدوں کو مسجد میں تبدیل کیا گیا۔ محمد اعظم دیدہ مری 1747ء مزار کا سب سے پہلا ذکر ایک مقامی صوفی مصنف محمد اعظم دیدہ مری کی تحریر واقعات کشمیر میں 1747ء میں ملتا ہے۔ ان کے مطابق یہ مزار ایک غیر مقامی پیغمبر اور شہزادے یوضا آصف کا ہے۔ یہ نام اردو سے بارلام اور یہوسفط کی کہانی کے کردار یہوسفط سے اخذ شدہ ہو سکتا ہے۔ یہ گوتم بدھ کا بھی نام ہے۔ ڈیوڈ ماشل لنگ کے مطابق، بدھ کا کشمیر سے تعلق بارلام اور یہوسفط کے عربی حوالے کی چھپائی کے نقص کی وجہ سے ہو سکتا ہے جس میں غلطی سے کشی نگر، جو گوتم بدھ کا مقام وفات سمجھا جاتا ہے، کی جگہ کشمیر لکھا گیا۔ احمدیوں کا مزار پر دعوی مرزا غلام احمد مرزا غلام احمد قران کی آیت 23:50 سے اخذ کرتا ہے کہ حضرت عیسی کی جان کو خطرہ صرف اس وقت تھا جب انھیں مارنے کی کوشش کی جا رہی تھی۔ قران کی اس آیت میں جس کا ترجمہ ہے: اور ہم نے مریم کے بیٹے (عیسیٰ) اور ان کی ماں کو (اپنی) نشانی بنایا تھا اور ان کو ایک اونچی جگہ پر جو رہنے کے لائق تھی اور جہاں (نتھرا ہوا) پانی جاری تھا، پناہ دی تھی۔ مرزا غلام احمد کہتا ہے کہ کشمیر کی وادی اس پر پورا اترتی ہے۔ اپنی کتاب مسیح ہندوستان میں میں وہ یہ دعوی کرتا ہے کہ یہ مزار حضرت عیسی کا ہے۔ یہ کتاب 1908ء میں شائع ہوئی اور 1944 میں اس کا انگریزی زبان میں ترجمہ ہوا۔ مزید وہ یہ بھی دعوی کرتا ہے کہ یسوع یا عیسیٰ صلیب پر نہیں فوت ہوئے بلکہ انھوں نے برصغیر کا سفر کیا تھا اور 120 سال کی عمر میں طبعی موت مرے تھے۔ احمدی مصنف خواجہ نذیر احمد اپنی کتاب میں 1952ء میں اس کی تائید کرتا ہے۔ غلام احمد کے دعوے کے مطابق سری نگر میں مزار کے قریب ہندو مندر کے کھنڈر میں حضرت عیسی تبلیغ کیا کرتے تھے۔ خواجہ نذیر احمد خواجہ نذیر احمد نے 1940ء میں جب وہ احمدیہ مشنری پر کام کر رہا تھا، غلام احمد کے مفروضے کی تائید کی۔ مزید براں اُس نے یہ بھی دعوی کیا کے حضرت موسی بندی پور کے قریب ایک پہاڑ نلٹوپ میں مدفون ہیں۔ وہ اپنی 1952ء کی کتاب میں شیعہ مفکر ابو جعفر محمد بن علی بن حسین بن موسیٰ بن بابویہ صدوقی کی کتاب اکمال دین کا حوالہ ترجمہ کے ساتھ دیتا ہے جس میں بارلام اور یہوسفط کا ذکر ہے۔ حقیقتا اس کتاب میں اس طرح کا کوئی ذکر موجود نہ ہے اور شیعہ مسلمان اس دعوی کو مسترد کرتے ہیں۔ کیونکہ ان کا عقیدہ بھی یہی ہے کہ حضرت عیسی علیہ السلام زندہ ہے۔ مزید دیکھیے عزیز کشمیری یوسمرگ ابو یحیی شنکر اچاریہ مندر نظریہ سوون مقبرہ مسیح حوالہ جات